《小山诗》
隋代·崔仲方

昆丘本难陟，轩台不易朝。还往麟洲上，时听凤凰箫。

霞观文犀簟，香林碧玉条。且学烧丹甑，何假摘灵桃。

作者简介：隋博陵安平人，字不齐崔猷子。少有韬略。北周时，武帝有灭北齐之志，乃献二十策。入隋，与高颍议正朔服色，并劝除六官，依汉魏旧制。出为虢州刺史，上书论取陈之策。帝悦，进位开府。及伐陈，为行军总管。文帝仁寿初为代州总管。炀帝时，年老，出为上郡太守。迁信都太守，上表乞休致。卒于家。